**ՏԵՂԵԿԱՆՔ-հիմնավորոՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 9-Ի ԹԻՎ 1412-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի ընդունման անհրաժեշտություն**

**Սույն որոշման ընդունումը պայմանավորված է** Մ-6, Վանաձոր-Ալավերդի-Վրաստանի սահման միջպետական նշանակության ավտոմոբիլային ճանապարհի կմ0+000-կմ38+450 հատվածի օտարման գոտու սահմաններում գտնվող թվով 3 միավոր հողամասերը հանրության գերակա շահ ճանաչելու, ինչպես նաև Հայաստանի Հանրապետության կառավարության 2017 թվականի նոյեմբերի 9-ի N 1412-Ն որոշմամբ (այսուհետ՝ Որոշում) բացառիկ՝ գերակա հանրային շահ ճանաչված, սակայն հիշյալ ճանապարհահատվածի օտարման գոտու սահմաններից դուրս գտնվող թվով 25 միավոր հողամասերի հետ կապված դրույթներն ուժը կորցրած ճանաչելու անհրաժեշտությամբ:

**Կարգավորման հարաբերությունների ներկա վիճակը և առկա խնդիրները**

Մ-6, Վանաձոր-Ալավերդի-Վրաստանի սահման միջպետական ճանապարհի վերականգնման և բարելավման ծրագրի (այսուհետև՝ Ծրագիր) շրջանակներում իրականացվում են Մ6, Վանաձոր-Ալավերդի-Վրաստանի սահման ավտոմոբիլային ճանապարհի վերակառուցման աշխատանքները:

Մ6, Վանաձոր-Ալավերդի-Վրաստանի սահման ավտոմոբիլային ճանապարհի կմ0+000-կմ38+450 հատվածի օտարման գոտու սահմաններում գտնվող հողամասերը Որոշմամբ ճանաչվել են բացառիկ` գերակա հանրային շահ, սակայն Որոշման ընդունումից հետո, բացառիկ` գերակա հանրային շահ ճանաչված հողամասի տեղազննման, չափագրման, նախագծային լուծումների հետ համադրման արդյունքում պարզվել է, որ թվով 25 միավոր հողամասեր գտնվում են ճանապարհահատվածի օտարման գոտու սահմաններից դուրս, ուստի տվյալ հողամասերի օտարման անհրաժեշտություն չկա: Հիմք ընդունելով նշված հանգամանքը տվյալ հողամասերի նկատմամբ օտարման գործընթաց չի իրականացվել:

Բացի այդ, Ծրագրի ընթացքում իրականացվել են նախագծային փաստաթղթերի փոփոխություններ, որի արդյունքում ճանապարհահատվածի օտարման գոտու սահմաններում են ընդգրկվել թվով 3 միավոր հողամասեր:

Հիմք ընդունելով վերոգրյալ սույն նախագծով առաջարկվում է`

1. Որոշմամբ բացառիկ` գերակա հանրային շահ ճանաչված հողամասերի ցանկից հանել ճանապարհահատվածի օտարման գոտու սահմաններից դուրս գտնվող թվով 25 միավոր հողամասերը:
2. Մ6, Վանաձոր-Ալավերդի-Վրաստանի սահման ավտոմոբիլային ճանապարհի կմ0+000-կմ38+450 հատվածի կառուցման նպատակով հանրության գերակա շահ ճանաչել ճանապարհահատվածի օտարման գոտու սահմաններում գտնվող թվով 3 միավոր հողամասերը:

Ընդ որում, նշված հողամասերի օտարման գործընթացի (փոխհատուցման) համար լրացուցիչ ֆինանսական միջոցներ չեն պահանջվում, քանի որ վերջինս նախատեսվում է իրականացնել Ծրագրի ՀՕՏԾ բյուջեի միջոցների հաշվին:

Միաժամանակ, հաշվի առնելով **«Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին»** 2019 թվականի մայիսի 8-ի թիվ ՀՕ-31-Ն ՀՀ օրենքով ՀՀ կառավարության կառուցվածքում կատարված փոփոխությունները, որի շրջանակներում տրանսպորտի, այդ թվում ճանապարհաշինության բնագավառի իրավասությունները վերապահվել են ՀՀ տարածքային կառավարման և ենթակառուցվածքների նախարարությանը, նախագծով առաջարկվում է սեփականության օտարման գործառույթների իրականացումը համակարգող և պատասխանատու պետական լիազոր մարմնի իրավասությունները վերապահել ՀՀ տարածքային կառավարման և ենթակառուցվածքների նախարարությունը:

**Իրավական ակտի կիրարկման դեպքում ակնկալվող արդյունքը**

Սույն որոշման ընդունման արդյունքում Մ-6, Վանաձոր-Ալավերդի-Վրաստանի սահման միջպետական ճանապարհի կմ0+000-կմ38+450 հատվածի օտարման գոտու սահմաններում գտնվող թվով 3 միավոր հողամասերը կճանաչվեն հանրության գերակա շահ, ինչը թույլ կտա օրենքով սահմանված կարգով, նախնական համարժեք փոխհատուցմամբ իրականացնել տվյալ հողամասերի օտարման գործընթացը՝ ապահովելով համապատասխան վարկային համաձայնագրով Հայաստանի Հանրապետության ստանձնած պարտավորությունների պատշաճ կատարումն:

**ՏԵՂԵԿԱՆՔ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 9-Ի ԹԻՎ 1412-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Որոշման ընդունումը ՀՀ 2019 թվականի պետական բյուջեի ծախսերի ավելացում կամ նվազեցում չի նախատեսում:

**ՑԱՆԿ**

**ԻՐԱՎԱԿԱՆ ԱԿՏԵՐԻ, ՈՐՈՆՑ ՀԻՄԱՆ ՎՐԱ ԿԱՄ ՈՐՈՆՑԻՑ ՕԳՏՎԵԼՈՎ ՄՇԱԿՎԵԼ Է «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 9-Ի ԹԻՎ 1412-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾԸ**

Որոշման նախագիծը մշակվել է «Նորմատիվ իրավական ակտերի մասին» Հայաստանի Հանրապետության oրենքի պահանջներին համապատասխան:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 9-Ի ԹԻՎ 1412-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Որոշման նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 9-Ի ԹԻՎ 1412-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՀԵՂԻՆԱԿՆԵՐԻ (ՄՇԱԿՈՂՆԵՐԻ)**

Որոշման նախագիծը մշակվել է ՀՀ տրանսպորտի, կապի և տեղեկատվական տեխնոլոգիաների նախարարության կողմից: